CELEX: 62009CN0303
Language: sl
Date: 2009-07-30 00:00:00
Title: Zadeva C-303/09: Tožba, vložena 30. julija 2009 – Komisija Evropskih skupnosti proti Italijanski republiki

24.10.2009   
            
            
               SL
            
            
               Uradni list Evropske unije
            
            
               C 256/11
            
         Tožba, vložena 30. julija 2009 – Komisija Evropskih skupnosti proti Italijanski republiki
   (Zadeva C-303/09)
   2009/C 256/20
   Jezik postopka: italijanščina
   
      Stranki
   
   
      Tožeča stranka: Komisija Evropskih skupnosti (zastopnika: L. Flynn in E. Righini, zastopnika)
   
      Tožena stranka: Italijanska republika
   
      Predlogi tožeče stranke:
   
   
               —
            
            
               Utotovi naj se, da Italijanska republika, s tem da v predpisanem roku ni sprejela vseh potrebnih ukrepov za odpravo sistema pomoči, glede katerega je bilo ugotovljeno, da je nezakonit in nezdružljiv s skupnim trgom z Odločbo Komisije z dne 20. oktobra 2004 podaljšanju zakona Tremonti(a) v korist občin, prizadetih od naravnih nesreč v letu 2002 (notificirana 22. oktobra 2004 pod dokumentarno številko K(2004) 3893), UL L 100 z dne 20. aprila 2005, str. 46) in za izterjavo na podlagi takega sistema prejete pomoči od njenih prejemnikov, ni izpolnila obveznosti iz členov 2, 5 in 6 te Odločbe in Pogodbe ES;
            
         
               —
            
            
               Italijanski republiki naj se naloži plačilo stroškov.
            
         
      Tožbeni razlogi in bistvene trditve
   
   Rok v katerem bi Italija morala odpraviti shemo in izterjati nezakonito izplačane pomoči se je iztekel dva meseca po vročitvi Odločbe. Več kot štiri leta pozneje morajo italijanski organi izterjati še več kot 25 % podeljenih pomoči, za katere je bil poslan zahtevek za plačilo, ter morajo še vedno Komisiji sporočiti zneske pomoči, ki so bile izplačane prejemnikom, ki niso bili v prvi vrsti upravičeni, da izkoristijo to shemo.